Prostějov
<s>Prostějov (njemački: Proßnitz) je grad na istoku Češke od 44,094 stanovnika.</s><s>Prostějov je i administrativni centar istoimenog okruga od 109,037 stanovnika.</s>

<s>Geografske karakteristike</s>

<s>Prostějov administrativno podpada pod Olomoučki kraj, grad leži na sjevernom rubu Gornjomoravskog kotline, na 212 do 262 metara nadmorske visine.</s>

<s>Grad je udaljen šesdesetak km sjeveroistočno od Brna.</s>

<s>Historija</s>

<s>Grad se prvi put spominje 1141. pod imenom - Prostějovice feud nekog Prostěja.</s><s>U 13. vijeku Prostějov se spominje kao trgovište sa gradskim vratima.</s>

<s>Moravski markgrofa Jošt dodjeljuje Prostějovu 1390.privilegiju održavanja godišnjeg sajma, što je bilo isto kao status grada.</s><s>Augustinci su 1391. osnovali svoj samostan, kog su oko 1430. razorili Husiti.</s><s>Ugarski kralj Matija Korvin dodjelio je gradu 1486. pravo da održava drugi godišnji sajam.</s>

<s>Za Tridesetogodišnji rat grad je 1643. razorila švedska vojska.</s><s>Od 1728. grad je povezan carskim putem sa Bečom - Brnom - Olomouc i Šleskom.</s>

<s>Prostějov je procvjetao u 19. vijeku zahvaljujući tekstilnoj industriji, od 1840. do kraja 19. vijeka u njemu se proizvodila jedna trećina svih odjevnih predmeta u tAustro-Ugarskoj.</s><s>U to vrijeme bio je treći po veličini grad Moravske.</s><s>Od 1855. grad je postao administrativni centar okruga, a 1870. do njega je stigla željeznica iz Olomouca.</s>

<s>Između 1933. - 1945. ubijeno je oko 1430 stanovnika, od toga 1300 Židova.</s>

<s>Znamenitosti</s>

<s>Jedna od najstarijih znamenitosti u gradu je crkva Svetog Križa, izgrađena krajem 14. vijeka, na mjestu bivšeg augustinskog samostana.</s><s>Od ostalih znamenitosti tu je Zamak Prostějov, dovršen početkom 16. vijeka u doba renesanse (obnovljen početkom 20. vijeka) i stara gradska vijećnica iz 1538. u kojoj je danas smješten muzej grada.</s>

<s>Inače je čitav historijski centar grada proglašen spomenikom kulture.</s>

<s>Od 1957. u gradu se održava nacionalni festival poezije - Wolkrův Prostějov u spomen na velikog pjesnika Jiří Wolkera, koji se rodio i umro u Prostějovu.</s>

<s>Pobratimski gradovi</s>

<s>, Borlänge
 , Środa Wielkopolska
 , Hoyerswerda
 , Visoke Tatre
 , Sankt Pölten</s>

<s>Izvori</s>

<s>Vanjske veze</s>

<s>Prostějov 
Gradovi u Češkoj</s>

